**Zapisnik s 9. - svečane sidnice Nacionalnog savita bunjevačke nacionalne manjine**

**22.2.2020.**

Sidnica je održana 22. februara 2020. godine u svečanom holu Pokrajinske vlade

s početkom u 10:00.

Na samom početku, voditelj svečane sidnice Nela Ivić je pozdravila zvanice: predsednika Pokrajinske vlade Igora Mirovića, predsednika Matice srpske Novi Sad prof. dr Dragana Stanića, zamenika pokrajinskog sekretara za obrazovanje, propise, upravu i nacionalne manjine-nacionalne zajednice Milana Kovačevića, predsednika Skupštine Grada Novog Sada Zdravka Jelušića, iz Misije OEBS-a šeficu Sekcije za nacionalne manjine u Misiji OEBS-a u Srbiji Zuzanu Pavlikovu i Milicu Rodić, zaduženu za nacionalne manjine.

Nakon pozdrava gostiju, prisutnima se obratila pridsidnica nacionalnog savita bunjevačke nacionalne manjine dr Suzana Kujundžić Ostojić koja je prisutne obavistila o tom šta se u Nacionalnom savitu uradilo u protekli godinu dana slidećim ričima:

*Poštovane dame i gospodo,*

*Okupili smo se danas u prostoru Pokrajinske vlade da svečanom sednicom obeležimo 17 godina od osnivanja prvog saziva Nacionalnog saveta bunjevačke nacionalem manjine - 23. februara 2003. godine u Subotici i povodom 102 godine od Velike narodne skupštine 1918. na kojoj je učestovalo 84 bunjevačkih delegata.*

*Hvala Igoru Miroviću, predsedniku Pokrajinske vlade što je razumeo našu želju da ovu sednicu održimo u znak poštovanja našim precima i njihovim delima, kao i želji da posle jednog veka pokažemo da smo tu i da svoje ime, kulturu i jezik i dalje čuvamo. Ali, i da tim povodom damo priznanja onima koji su nam na top putu pomogli da istrajemo.*

*Današnja, svečana sednica, 9- ta po redu, odstupaće od uobičajenih u smislu glasanja i prihvatanja izveštaja. Izneću kratak izveštaj rada Nacionalnog saveta bunjevačke nacionalne manjine za 2019.*

***Uopšteni podaci****: u toku 2019. godine održano je 6 sednica Bunjevačkog nacionalnog saveta, Izvršni odbor je održao 13 sednica, doneo je ukupno 38 odluka, iz kancelarije saveta poslato je ukupno 96 dopisa, i prisustvovano je na ukupno 76 sastanaka (Subotica, Sombor, Novi Sad, Beograd, Baja, Kaćmar).*

***Rad saveta po odborima:***

***Odbor za kulturu:*** *Centar za kulturu Bunjevaca osnovan je kako bi objedinio i pospešio rad svih bunjevačkih udruženja. Na taj način tokom 2019. godine održano je više od 30 kulturnih dešavanja, izdate su tri knjige, iz oblasti nauke, etnologije i beletristike. Organizovana je Dužijanca, u Subotici, Novom Sadu, Baji, Somboru i Kaćmaru, obeleženi nacionalni praznici. Tokom godine održano je više od 50 dešavanja koja su organizovala bunejvačka udruženja.*

***Odbor za obaveštavanje:*** *Informisanje na bunjevačkom jeziku, od štampanih do elektronskih medija, svakodnevno osvaja medijski prostor. Internet stranica, koja se redovno ažurira, radio i tv emisije, štampani mediji mesečnici Bunjevačke novine i Tandrčak, Bocko list za mlade, i dobra saradnja sa javnim servisom RT Vojvodine, gde se ističu radio i tv emisija „Spektar“.*

***Odbor za obrazovanje****: U toku 2019. godine uveden je u srednje škole „Bunjevački jezik sa elementima nacionalne kulture“, kao fakultativni predmet. Pripremili smo i potreban edukativni materijal za predavanje istog. Bunjevački se u srednje škole vraća 100 godina posle.*

***Službena upotreba jezika i pisma****: Standardizacijom bunjevačkog jezika, ovaj odbor dobija formalne zadatke. Tako je u toku uvođenje službene upotrebe jezika i pisma u šest teritorijalnih jedinica u Subotici, gde po poslednjem popisu ima više od 15% Bunjevaca.*

*U sve ove četiri oblasti koje sam navela, pomoć u sprovođenju ovih oblasti imali smo i od Pokrajinske vlade i njenih sekretarijata. Bunjevci se kao nacionalna manjina nalaze u Statutu Autonomne pokrajine Vojvodine, što je za nas veliki ponos, ali i zadatak da opstanemo i da nas ima, pogotovo posle Naredbe iz 1945. godine kada smo bili izbrisani i zabranjeni. Znamo, da će doći i taj dan kada će i ova naredba biti zvanično izbrisana, samo je na nama da budemo u tom uporni i istrajni.*

*U svojoj delatnosti upućeni smo na saradnju sa pokrajinskim sekretarijatima za: kulturu, javno informisanje i odnose sa verskim zajednicama; zatim sekretarijatom za obrazovanje, propise, upravu i nacionalne manjine – nacionalne zajednice i sekretarijat za visoko obrazovanje i naučnoistraživačku delatnost. Sve njih možemo istaći kao dobre patnere u očuvanju bunjevačkog identiteta.*

*Učešćem na brojnim konkursima, u pomenutim sekretarijatima uspevali smo da organizujemo svoje kulturne manifestacije, a naša udruženja da funkcionišu. Finansiran je izlazak bunjevačkih novina tokom godine; jedan deo, od ukupnog budžeta Nacionalnog saveta- takođe dobijamo od Pokrajine, kao i deo sredstva za rad Centra za kulturu Bunjevaca.*

*Sve ovo ističemo, jer mi drugu državu osim Republike Srbije, a u okviru nje i Autonomne pokrajine Vojvodine, nemamo. Zato su naše nade, potrebe i molbe upućene uvek njima.*

*Svojim jasnim i pravičnim odredbama koje je Autonomna pokrajina odredila uvek smo bili uvaženi i prepoznati u svojim planovima i nastojanjima, na čemu se zahvaljujemo priznanjem Pokrajinskoj Valadi „ Blaško Rajić za vrhunski doprinos u razvoju institucija i očuvanju nacionalnog identiteta Bunjevaca“.*

*Kaločki biskup Ivan Antunović, naš preporoditelj i buditelj nacionalne svesti rekao je:*

*„ Ako hoćete dakle da utamanite koji narod, zabašurite, sakrijte mu prošlost, pa ste kineske bedeme stavili pred njegovu budućnost“. Naš nacionalni savet već 17 godina ruši te bedeme, pronalazi delove svoje istorije, kulture, jezika koje su davno od nas sklonili i zabašurili, ali i na koje smo sami ponekad zaboravili.*

*Vek i po Marica srpska prati život bačkih Bunjevaca, od 1878. godine kada je raspisala nagradu, prvo od 200 dukata za raspravu o Bunjevcima. Svoje radove poslali su Ivan Antunović , kaločki svećenik i Lazar Knežević. Nekoliko godina kasnije, 1882. godine u Beču štampana je Antunovićeva knjiga: „ Razprava o podunavskih i potisanskih Bunjevcih i Šokcih“, koja je i danas zbog iznetih istorijskih podataka jedan od postamenata našeg utohtonog porekla.*

*Matica srpska izdala je dva bunjevačka rečnika, prvi 1990. „Rečnik bačkih Bunjevaca“ i njegovo dopunjeno izdanje krajem 2018. godine, a promocija početkom 2019. U saradnji sa Nacionalni savetom organizovan je i drugi po redu naučni skup "Etnolingvističko i istorijsko istraživanje o Bunjevcima", 2008. godine, zatim zajedničko izdanje knjige: „Bunjevci, etnodijalektološka istraživanja“ 2009. godine. Brojne su odrednice u Srpskoj enciklopediji ili Bibliografskom rečniku gde su naši znameniti Bunjevci, naši običaji, jezik i kultura našli svoje mesto.*

*Ovako plodnoj saradnji koja se neguje više od jednog veka, dodeljujemo priznanje „Mara Đorđević Malagurski“ za podeban doprinos u oblasti književnosti i kulture Bunjevaca“.*

*Zahvaliću se i svim članovima Nacionalnog saveta, predsednicima i članovima odbora saveta, bunjevačkim udruženjima, medijima i svim drugim aktivnim članovima naše zajednice koji pomažu da se bunjevačko ime čuje i čuva.*

Posli izvištaja pridsidnice NMBNM pristupilo se dodilo priznanja:

Priznanje „Blaško Rajić“ za vrhunski doprinos u razvoju institucija i očuvanju nacionalnog identiteta Bunjevaca dobila je Pokrajinska vada. Priznanje je od pridsidnice NSBNM primio pridsidnik Pokrajinske vlade Igor Mirović koji se zafalio prigodnim govorom.

Priznanje „Mara Đorđević Malagurski“ za poseban doprinos u oblasti književnosti i kulture Bunjevaca dobila je Matica srpska. Priznanje je od pridsidnice NSBNM primio prof. dr Dragan Stanića, predsednik Matice srpske koji se prigodnim ričima zafalio na dobijenom priznanju.

Priznanje „Mijo Mandić“ za vrhunski doprinos u obrazovanju dobila je dr Suzana Kujundžić Ostojić koja se ukratko zafalila na dobijenom priznanju. Priznanje je prido pridsidnik Izvršnog odbora Branko Pokornić**.**

Priznanje za 25- petogodišnji rad i doprinos bunjevačkoj zajednici dobio je BKC „Tavankut“ . Priznanje je od pridsidnice NSBNM primio pridstavnik BKC „Tavankut“ Stevan Mačković koji se zafalio prigodnim ričima.

Priznanje za 10-togodišnji rad i doprinos bunjevačkoj zajednici dobilo je Udruženja građana „Bunjevci“ iz Novog Sada. Priznanje je od pridsidnice NSBNM primio pridsidnik prof.dr Aleksandar Raič koji se nakon dobijenog priznanja obratio skupu.

Sidnica završena u 10:45.

Posli sidnice članovi NSBNM su položili vinac na spomen ploču mista održavanja Velike narodne skupštine 1918. , positili Katoličku crkvu- katedralu u centru Novog Sada i Muzej prisajedinjenja.

Subotica, 24.2.2020.

Zapisničar Nela Ivić Pridsidnica NSBNM dr Suzana Kujundžić Ostojić